钦定古今图书集成/明伦汇编/皇极典/第124卷 > 元十
## 钦定古今图书集成/明伦汇编/皇极典/第124卷 > 元十

### 世祖本纪九

按《元史世祖本纪》，至元二十七年春正月戊申，改大
都路总管府为都总管府。庚戌，太白犯牛。改储偫提
举司为军储所，秩从三品。以河东山西道宣慰使阿
里火者为尚书右丞，宣慰使如故。癸丑，太阴犯井。敕
从臣子弟入国子学。安南国王陈日烜遣其中大夫
陈克用来贡方物。乙卯，造祀天幄殿。高丽国王王暙”
遣使来贡方物。丁巳，遣使代祀岳渎海神、后土。戊午，
辽阳自乃颜之叛，民甚疲敝，发钞五千八十锭赈之。
己未，赐镇远王牙忽都、靖远王合带涂金银印各一。
章吉寇甘木里，诸王术伯、拜荅寒、亦怜真击走之。庚
申，赈马站户饥。给滕竭儿回回屯田三千户牛种。辛
酉，营懿州仓。壬戌，造《长甲》，给北征军。乙丑，伸思八儿、
术荅儿移剌四十，石抹蛮忒四人以谋不轨伏诛。丙
寅，合丹馀寇未平，命高丽国发耽罗戍兵千人讨之，
赐河西质子军五百人马。丁卯，荧惑犯房。高丽国王
王暙言：臣昔宿卫京师，遭林衍之叛，国内大乱。高丽
民居大同者皆籍之，臣愿复以还高丽为民。”从之。己
巳，改西南番总管府为永宁路。辛未，赐也速带儿所
部万人钞万锭。丰闰署田户饥，给六十日粮。无为路
大水，免今年田租。癸酉，忻都所部别笳儿田户饥，给
九十日粮。降临淮府为盱眙县，隶泗州。复立兴文署，
掌经籍板及江南学田钱谷。合丹寇辽东、海阳。二月
乙亥朔，立全罗州道万户府。江西诸郡盗未平，诏“江
淮行”省分兵一千益之，命太仆寺毋隶宣徽院。丙子，
新附屯田户饥，给六十日粮。顺州僧、道士四百九十
一人饥，给九十日粮。戊寅，太阴犯毕。开元路宁远等
县饥民、站户逃徙，发钞二千锭赈之。播州安抚使杨
汉英进雨毡千，驸马铁别赤进罗罗斯“雨毡六十、刀、
五十、弓二十。”己卯，兴州、兴安饥，给九十日粮。庚辰，伯
荅罕民户饥，给六十日粮。辛巳，括河间昔宝赤户口。
癸未，泉州地震。乙酉，赈新附民居昌平者。丙戌，改奉
先县为房山县。泉州地震。己丑，江西群盗锺明亮等
复降，诏徙为首者至京师而给其馀党粮。浙东诸郡
饥，给粮九十日。庚寅，太阴犯亢。辛卯，复立南康、兴国
榷茶提举司，秩从五品，发“虎贲更休士二千人，赴上
都修城。”河间路任丘饥，给九十日粮。癸巳，晋陵、无锡
二县霖雨害稼，并免其田租。江西贼华大老、黄大老
等掠乐昌诸郡，行枢密院讨平之。阇兀所部阑遗户
饥，给六十日粮。常宁州民遭群盗之乱，免其田租。己
亥，保定路定兴饥，发粟五千二百六十四石赈之。辛
丑，唆欢禾稼不登，给九十日粮三月。乙巳，中山畋户
饥，给六十日粮。戊申，广济署饥，给粟二千二百五十
石以为种。壬子，荧惑犯钩钤。蓟州、渔阳等处稻户饥，
给三十日粮。戊午，出忙安仓米，赈燕八撒儿所属四
百二十人。己未，改云南蒙怜甸为蒙怜路军民总管
府，蒙莱甸为蒙莱路。放罢福建猎户、沙鱼皮户为民，
以其事付有司总之。发云州民夫凿银洞。永昌站户
饥，卖子及奴产者甚众，命甘肃省赎还，给米赈之。并
福、泉二州人匠提举司为一，仍放无役者为民。庚申，
陞御史台侍御史正四品，治书侍御史正五品。增蒙
古经历一员，从五品。罢行司农司及各道劝农营田
司。增提刑按察司佥事二员，总劝农事。四川行省旧
移重庆，成都之民苦于供给，诏复徙治成都。立江南
营田提举司，秩从五品，掌僧寺赀产。放寿、颍屯田军
千九百五十九户为民，撤江南戍兵代之。凡工匠隶
吕合剌阿尼哥叚贞，无役者皆区别为民。诏风宪之
选，仍归御史台，如旧制。置金竹府大隘等四十二砦
蛮夷长官。癸亥，建昌贼丘元等称“大老”，集众千馀人
掠南丰诸郡，建昌副万户擒斩之。甲子，杨震龙馀众
剽浙东，总兵官讨贼者多俘掠良民，敕行御史台分
拣之，凡为民者千六百九十五人。庚午，以建昌路广
昌县经锺明亮之乱，免其田租九千四百四十七石。
辛未，太平县贼业大五集众百馀人寇宁国，皆擒斩
之。夏四月癸酉朔，大驾幸上都。婺州螟害稼，雷雨大
作，螟尽死。丙子，太阴犯井。辛巳，命大都路以粟六万
二千五百六十四石赈通州、河西务等处流民。芍陂
屯田以霖雨河溢，害稼二万二千四百八十亩有奇，
免其租。癸未，罢海道运粮万户府。江淮行省言：“近朝廷遣白絜矩来，与沙不丁议，令发兼并户偕宋宗族
赴京，人心必致动摇。江南之民方患增课料，民括马
之苦，宜俟它日行之。”从之。阿速敦等二百九十五人
乏食，命验其实，给粮赈之。改利津海道运粮万户府
为临清御河运粮上万户府。诸王小薛部曲万二千
六十一户饥，给六十日粮。发六卫汉军万人伐木为
修城具。甲申，以荐饥，免今岁银、俸钞，其在上都、大都、
保定、河间、平滦者万一百八十锭，在辽阳省者千三
百四十八锭有奇。丙戌，遣桑吉剌失等诣马八儿国，
访求方伎士。壬戌，荧惑守氐十馀日。癸巳，河北十七
郡蝗，千户也先小阔阔所部民及喜鲁不别等民户
并饥，敕河东诸郡量赈之。千户也不干所部乏食，敕
发粟赈之。太傅玉吕鲁言：“招集斡者所属亦乞烈，今
已得六百二十一人，令与高丽民屯田，宜给其食。”敕
辽阳行省验实给之。平山、真定、枣强三县旱，灵寿、元
氏二县大雨雹，并免其租。丁酉，以钞二千五百锭赈
昌平至上都站户贫乏者。定兴站户饥，给三十日粮。
己亥，命考大都路贫病之民在籍者二千“八百三十
七人，发粟二百石赈之。”庚子，合丹复寇海阳，复立安
和署，从六品。五月乙巳，罢秦王典藏司，收其印，括江
南阑遗人杂畜钱帛。合丹寇开元，戊申，江西行省管
如德、江西行院月的迷失合兵讨反寇锺明亮，明亮
降诏缚致阙下，如德等留不遣。明亮复率众寇赣州，
枢密院以如德等违诏纵“贼，请诘之。”从之。诏罢江西
行枢密院。庚戌，陕西南市屯田陨霜杀稼，免其租。壬
子，赐诸王铁木儿等军一万七百人粮，一人一从者
五石，二人一从者七石五斗。丙辰，发粟赈御河船户。
叙州等处诸部蛮夷进雨毡八百。戊午，移江西行省
于吉州，以便捕盗。尚书省遣人行视云南银洞，获银
四千四十八两。奏立银场官，秩从七品。出鲁等千一
百一十五户饥，给六十日粮。癸亥，敕：“诸王分地之民，
有讼王傅与所置监郡同治，无监郡者，王傅听之。”平
滦民万五千四百六十五户饥，赈粟五千石。徽州绩
溪贼胡发、饶必成伏诛。乙丑，太阴犯填星。丙寅，罢奉
宸库。迁江西行尚书省参政杨文璨为左丞。文璨逾
岁不之官，诏以外剌带代之。外剌带至，文璨复署事。
桑哥乃奏文璨陞右丞。江西行省言：“吉、赣、湖南、广东、
福建以禁弓矢，贼益发。乞依内郡例，许尉兵持弓矢。”
从之。己巳，立云南行御史台。命彻里铁木儿所部女
直、高丽、契丹、汉军输地税外，并免他徭。江阴大水，免
田租万七百九十石。庚午，后置诸王也只里王傅，秩
正四品。尚珍署广备等屯。大水，免其租。伯要民乏食，
命撒的迷失以车五百两运米千石赈之。婺州永康、
东阳，处州缙云贼吕重二、杨元六等反，浙东宣慰使
史弼擒斩之。泉州南安贼陈七师反，讨平之。括天下
阴阳户口。仍立各路教官，有精于艺者，岁贡各一人。
六月壬申朔，升闰盐州为柏兴府。降普乐州为闰盐
县，金州为金县。河溢太康，没民田三十一万九千八
百馀亩，免其租八千九百二十八石。纳邻等站户饥，
给九十日粮。甲戌，桑州总管黄布蓬、那州长罗光寨、
安郡州长闭光过率蛮民万馀户内附。丙子，放保定
工匠楚通等三百四十一户为民。庚辰，从江淮行省
请，升广济库为提举司，秩从五品。用江淮省平章沙
不丁言，以参政王巨济钩考钱谷，有能，赏钞百百锭，
缮写《金字藏经》，凡糜金三千二百四十四两。广州增
城、韶州乐昌以遭畬贼之乱，并免其田租。杭州贼唐
珍等伏诛。己丑，荧惑犯房。辛卯，敕应昌府以米千二
百石给诸王亦只里部曲。壬辰，别给江西行省印，以
便分省讨贼。泉州大水。丙申，发侍卫兵万人完都城。
丁酉，大司徒撒里蛮、翰林学士承旨兀鲁带进《定宗
实录》。己亥，棣州、厌次、济阳大风雹害稼，免其租。庚子，
从江西省请，发各省戍兵讨贼。辛丑，免河间、保定、平
滦岁赋丝之半。怀孟路武涉县、汴梁路祥符县皆大
水，蠲田租八千八百一十八石。秋七月，终南等屯霖
雨，害稼万九千六百馀亩，免其租。丙午，禁平地忙安
仓酿酒，犯者死。戊申，江西霖雨，赣、吉、袁、瑞、建昌、抚水
皆溢，龙兴城几没。癸丑，罢缅中行尚书省。江淮省平
章沙不丁以仓库官盗欺钱粮，请依宋法黥而断其
腕，帝曰：“此回回法也。”不允。免大都路岁赋丝。戊午，贵
州猫蛮三十馀人作乱，劫顺元路入其城，遂攻阿牙
寨，杀伤官吏，其众遂盛。湖广省檄八番、蔡州、均州二
万户府及八番罗甸宣慰司合兵讨之。凤翔屯田霖
雨害稼，免其租。建平贼王静照伏诛。辛酉，荧惑犯天
江。壬申，驻跸老鼠山西。乙丑，芜湖贼徐汝安、孙惟俊
等伏诛。丙寅，云南阇力白衣甸酋长凡十一甸内附。
丁卯，用桑哥言，诏，遣庆元路总管毛文豹搜括宋时
民间金银诸物，己而罢之。沧州乐陵旱，免田租三万
三百五十六石。江夏水溢，害稼六千四百七十馀亩，
免其租。魏县御河溢，害稼五千八百馀亩，免其租百
七十五石。八月辛未朔，日有食之。并广东道真阳、浛
洸二县为英德州。沁水溢，害冀氏民田，免其租。禁诸人毋沮平阳、太原、大同宣课。丁丑，广州、清远大水，免
其租。庚辰，免大都、平滦、河间、保定四路流民租赋及
酒醋课。丁亥，复徙四川南道宣慰司于重庆府，以南
安、赣、建昌、丰州尝罹锺明亮之乱，悉免其田租。癸巳，
地大震，武平尤甚，压死按察司官及总管府官王连
等及民七千二百二十人，坏仓库局四百八十间，民
居不可胜计。己亥，帝闻武平地震，虑乃颜党入寇，遣
平章政事铁木儿、枢密院官塔鲁忽带引兵五百人
往视。九月壬寅，河东、山西道饥，敕宣慰使阿里火者
炒米赈之。癸卯，岁星犯鬼。申严汉人田猎之禁。乙巳，
禁诸王遣僧建寺扰民。敕“河东、山西道宣慰使”阿里
火者发大同钞本二十万锭，籴米赈饥民。平章政事
阇里铁木儿帅师与合丹战于瓦法，大破之。丁未，御
河决高唐，没民田，命有司塞之。戊申，武平地震，盗贼
乘隙剽劫，民愈忧恐。平章政事铁木儿以便宜蠲租
赋，罢商税，弛酒禁，斩为盗者。发钞八百四十锭，转海
运米万石以赈之。金竹府知府扫闾贡马及雨毡，且
言：“金竹府虽内附，蛮民多未服，近与赵坚招降竹古
弄、古鲁花等三十馀寨，乞立县，设长官、总把，参用士
人。”从之。己酉，福建省以管内盗贼蜂起，请益戍兵，命
江淮省调下万户一军赴之。发蒙古都万户府探马
赤军五百人戍鄂州。辛亥，修东海广德王庙。丙辰，赦
天下。丁卯，命江淮行省钩考行教坊司所，总江南乐
工租赋。置四巡检司于宿迁之北，以所罢陆运夫为
兵，护送会通河上供之物，禁发民挽舟。冬十月壬申，
封皇孙甘麻剌为梁王，赐金印，出镇云南。癸酉，享于
太庙。甲戌，立会通汶泗河道提举司，从四品。丁丑，尚
书省臣言：“江阴、宁国等路大水，民流移者四十五万”
八千四百七十八户，帝曰：“此亦何待上闻，当速赈之。”
凡出粟五十八万二千八百八十九石。己卯，增上都
留守司副留守、判官各一员。从甘肃行省请，签管内
民千三百人为兵，以戍其境。辛巳，太白犯斗只深所
部八鲁剌思等饥，命宁夏路给米三千石赈之。禁大
同路酿酒。乙酉，门荅占自行御史台入觐。梁洞、梁宫
朝、吴曲洞、吴汤暖等凡二十洞，以二千馀户内附。丁
亥，赐北边币帛十万匹。己丑，新作太庙登歌宫悬乐。
以昔宝赤岁取鸬鹚成都扰民，罢之。十一月辛丑，广
济署洪济屯大水，免租万三千一百四十一石。兴、松
二州陨霜杀禾，免其租。隆兴苦盐泺等驿饥，发钞七
千锭赈之。丁未，大同路蒙古多冒名支粮，置千户、百
户十员，以达鲁花赤总之，食粮户以富为贫者，籍家
赀之半。戊申，太阴掩镇星。桑哥言：“向奉诏，内外官受
命不赴及受代官居五年不赴铨者，罢不复叙。臣谓
苟无大故，不可终弃。”帝复允其请。江淮行省平章不
怜吉带言：“福建盗贼已平，惟浙东一道地极边恶，贼
所巢穴，复还三万户，以合剌带一军戍沿海明台，亦
怯烈一军戍温、处，札忽带一军戍绍兴、婺、其”、宁国、徽
初用土兵，后皆与贼通，今以高邮、泰两万户汉军易
地而戍。扬州、建康、镇江三城，跨据大江，人民繁会，置
七万户府。杭州行省诸司府库，所在置四万户府。水
战之法，旧止十所，今择濒海、沿江要害二“十二所，分
兵阅习，伺察诸盗。钱塘控扼海口，旧置战船二十艘，
故海贼时出，夺船杀人。今增置战船百艘，海船二十
艘，故盗贼不敢发。”从之。庚戌，罢云南会川路采碧甸
子。甲寅，禁上都酿酒。乙卯，贵赤三百三十户乏食，发
粟赈之。己未，禁山后酿酒。庚申，赐伯颜所将兵币、帛
各万三千四百匹，绵三千四百斤。辛酉，太阴掩左执
法。隆兴路陨霜杀稼，免其田租五千七百二十三石。
壬戌，大司徒撒里蛮、翰林学士承旨兀鲁带进《太宗
实录》。癸亥，河决祥符义唐湾，太康、通许、陈、颍二州大
被其患。甲子，御史台言：“江南盗起，讨贼官利其剽掠，
复以生口充赠遗，请给还其家。”帝嘉纳之。徙河北河
南道提刑按察司，治许州。罢大都东西二驿，脱脱禾
孙以通政院总之。乙丑，易水溢，雄、莫、任丘、新安田庐
漂没无遗，命有司筑堤障之。丙寅，括辽阳马六千匹，
择肥者给阇里铁木儿所部军。丁卯，立新城榷场平
地。脱脱禾孙遣使钩考延安屯田。降南雄州为保昌
县，韶州为曲江县。十二月辛未，以卫尉院为太仆寺。
戊寅，免大都、平滦、保定、河间自至元二十四年至二
十六年逋租十三万五百六十二石。己卯，命枢密院
括江南民间兵器及将士习武，如戊子岁诏。甲申，遣
兵部侍郎靳荣等阅实安西、凤翔、延安三道军户，元
籍四千外，复得三万三千二百八十丁，枢密院欲以
为兵，桑哥不可，帝从之。丙戌，兴化路仙游贼朱三十
五集众寇青山，万户李纲讨平之。京兆省上屯田所
出羊价钞六百九锭，敕以赐札散暗伯民贫乏者。辛
卯，太阴犯亢。乙未，初分万亿为四库，以金银输内府，
至是，立提举富宁库，秩从五品以掌之。大同路民多
流移，免其田租二万一千五百八石。洪赞滦阳驿饥，
给六十日粮。《不耳荅失所部灭乞里饥，给九十日粮。
诏诸王乃蛮带、辽阳行省平章政事薛阇干、右丞洪察忽，摘蒙古军万人分戍双城及婆娑府诸城，以防
合丹兵。己亥，省溧阳路为县，入建康。湖广省上二年
宣课珠九万五百一十五两。处州青田贼刘〈甲乙〉》等
集众万馀人寇温州、平阳。是岁，赐诸王、公主、驸马金、
银、钞、币如岁例。命帝师、西僧递作佛事，坐静于万寿
山“厚载门、“茶罕脑儿、“圣寿万安寺”、桓州“南屏庵”、“双泉”
等所，凡七十二会，断死罪七十二人。

二十八年春正月壬寅，太白、荧惑、镇星聚奎。癸卯，给
诸王爱牙赤印。命元教宗师张留孙置醮祠星三日。
上都民仰食于官者众，诏佣民运米十万石致上都，
官价石四十两，命留守木八剌沙总其事。辛亥，罢汴
梁至正阳、杞县、雎州、中牟、郑、唐、邓十二站，站户为民。
癸丑，高丽国遣使来贡方物。丁巳，遣贵由赤四百人
北征。辛酉，罢江淮漕运司，并于海船万户府由海道
漕运。并浙西金玉人匠提举司入“浙西道金玉人匠
总管府。”降无为、和州二路，六安军为州，巢州为县，入
无为，并隶庐州路。升安丰府为路。降寿春府、怀远军
为县，怀远入濠州，并隶安丰路。升各处行省理问所
为四品。免江淮贫民至元十二年至“二十五年所逋
田租二百九十七万六千馀石，及二十六年未输田
租十三万石，钞千一百五十锭，丝五千四百斤，绵千
四百三十馀斤。罢淘金提举司。”立江东、两浙都转运
使司。壬戌，以札散秃秃合总兵于瓮古之地，命有司
供其军需。敕大同路发米赈瓮古饥民。尚书省臣桑
哥等以罪罢。二月辛未，赐也速带儿所部兵騬马万
匹，徙万亿库金银入禁中富宁库。尚书省言：“大同仰
食于官者七万人，岁用米八十万石，遣使覆验，不当
给者万三千五百人，乞征还官。”从之。癸酉，以陇西四
川总摄辇真术纳思为诸路释教都总统。改福建行
省为宣慰司，隶江西行省。诏行御史台勿听行省节
度。云南行省言：“叙州乌蒙水路险恶，舟多破溺，宜自
叶稍水站出，陆经中庆，又经盐井、土老必撒诸蛮，至
叙州庆符，可治为驿路，凡立五站。”从之。也速带儿汪
总帅言：“近制，和雇、和买不及军家，今一切与民同。”诏
自今军勿输。丙子，罢征理司。上都、太原饥，免至元十
二年至二十六年民间所逋田租三万八“千五百馀
石。”遣使同按察司赈大同、太原饥民，口给粮两月或
三月。以桑哥党与，罢扬州路达鲁花赤唆罗兀思，遣
官覆验水达，达咸平贫民赈之。丁丑，以太子右詹事
完泽为尚书右丞相，翰林学士承旨不忽木平章政
事。诏告天下，以列兀难粳米赈给贫民。己卯，遣官持
香诣中岳、南海、淮渎致祷。立金齿等处宣慰司都元
帅府，以上都虎贲士二千人屯田，官给牛具、农器，用
钞二万锭。以云南曲靖路宣抚司所辖地广，民心未
安，改立曲靖等处宣慰司管军万户府以镇之。辛巳，
以湖广行省八番罗甸司复隶四川省。壬午，以桑哥
沮抑台纲，又棰监察御史，命御史大夫月儿鲁辨之。
癸未，太阴犯左执法。大驾幸上都。是日，次大口。复召
御史台及中书、尚书两省官辨论桑哥之罪。复以阑
遗监隶宣徽院。诏毋沮扰山东转运使司课程。甲申，
太白犯昴。命江淮行省钩考沙不丁所总詹事院、江
南钱谷。乙酉，立江淮、湖广、江西、四川等处行枢密院。
诏谕中外：江淮治广德军，湖广治岳州，江西治汀州，
四川治嘉定。丙戌，诏改提刑按察司为肃政廉访司，
每道仍设官八员，除二使留司，以总制一道，馀六人
分临所部，如民事、钱谷、官吏奸弊，一切委之，俟岁终
省、台遣官，考其功效。以集贤大学士何荣祖为尚书
右丞，集贤学士贺胜为尚书省参知政事。诏：“江淮行
省遣蒙古军五百，汉兵千人，从”皇子镇南王镇扬州。
执河间都转运使张庸，仍遣官钩考其事。丁亥，营建
宫城南面周庐，以居宿卫之士。执湖广要束木诣京
师。戊子，籍要束木家赀金，凡四千两。辛卯，封诸王铁
木儿不花为肃远王，赐之印。壬辰，雨坏太庙第一室，
奉迁神主别殿。癸巳，籍桑哥家赀。遣行省、行台官发
粟赈徽之绩溪、杭之临安、馀杭、于潜、昌化、新城等县
饥民。命江淮行省参政燕公楠整治盐法之弊。丁酉，
诏加“岳渎四海封号，各遣官诣祠致告。”三月己亥朔，
真定、河间、保定、平滦饥，平阳、太原尤甚，民流移就食
者六万七千户，饥而死者三百七十一人。桑哥妻弟
八吉由为燕南宣慰使，以受赂积赃，伏诛。仆桑哥《德
政碑》。太原饥，严酒禁。丁未，太阴犯御女。己酉，太阴犯
右执法。庚戌，太阴犯太微东垣上相。甲寅，常德路水，
免田租二万三千九百石。乙卯，太白犯五车。乃颜所
属牙儿马兀等同女直兵五百人，追杀内附民千馀
人，遣塔海将千人平之。辛酉，吕连站木赤五十户饥，
赈三月粮。发侍卫兵营紫檀殿。壬戌，以甘肃行省右
丞崔彧为中书右丞。南丹州莫国麟入觐，授国麟安
抚使，三珠虎符。杭州、平江等五路饥，发粟赈之，仍弛
湖泊蒲鱼之禁。溧阳、太平、徽州、广德、镇江五路亦饥，
赈之如杭州。武平路饥，百姓困于盗贼军旅，免其去

县卒史，容庇门户，遇有差赋，惟及贫民。”诏江淮行省
严禁之。赈辽阳、武平饥民，仍弛捕猎之禁。夏四月己
巳，禁屠宰牝羊。甲戌，诏各路府州司县长次官兼管
诸军。奥鲁以地震故。免侍卫兵籍武平者今岁徭役。
增置钦察卫经历一员，用汉人为之，馀不得为例。庚
辰，弛杭州西湖禽鱼禁，听民网罟。丙戌，诏凡负斡脱
银者入还皆以钞为则。乙未，岁星犯舆鬼。以沙不丁
等米赈江南饥民。召朱清、张瑄诣阙。庚寅，并总制院
入宣政院。以钞法故，召叶李还京师。乙未，徙湖广行
枢密院治鄂州。丙申，以米三千石赈阔里吉思饥民。
五月戊戌，召江西行枢密院副使阿里诣阙，升章佩
监秩三品。遣脱脱、塔剌海、忽辛三人追究僧官，江淮
总摄杨琏、真加等盗用官物。以参知政事廉希恕为
湖广等处行省右丞，行海北海南道宣慰使都元帅，
琼州安抚使陈仲达海北海南道宣慰使都元帅，湖
广行省左右司郎中不颜干思、别十八里副元帅王
信并同知海北海南道宣慰司事、副元帅，并佩虎符，
将二千二百人以征黎蛮，僚属皆从仲达辟置。立左、
右两江宣慰司都元帅府。壬寅，太阴犯少民。徙江淮
行枢密院治建康。甲辰，中书省臣麦术丁、崔彧言：“桑
哥当国四年，诸臣多以贿进亲旧皆授要官，唯以欺
蔽九重、朘削百姓为事。宜令两省严加考核，并除名
为民。”从之。要束木以桑哥妻党为湖广行省平章，至
是坐不法者数十事，诏械致湖广省诛之。辛亥，以太
原及杭州饥，免今岁田租。增河东道宣慰使一员。征
太子赞善刘因，因前为太子赞善，以继母病去，至是
母亡，以集贤学士征之，不起。罢脱脱、塔剌海、忽辛等
理算僧官钱谷。罢江南六提举司岁输木绵。巩昌旧
惟总帅府，桑哥特升为宣慰司，以其弟荅麻剌荅思
为使。桑哥败，惧诛，自杀。至是复总帅府，增置异珍、御
带二库，秩从五品，并设提点、使副各一员，减中外冗
官三十七员。宫城中建葡萄酒室及女工室。诏以桑
哥罪恶，系狱按问，诛其党要束木八吉等，发兵塞晃
火儿月连地河渠，修城堡，令蒙“古戍兵屯田川中以
御寇。”癸丑，罢尚书省事，皆入中书。改尚书右丞相，右
詹事完泽为中书右丞相，平章政事麦术丁、不忽木
并中书平章政事，尚书右丞何荣祖中书右丞，尚书
左丞马绍中书左丞，参知政事贺胜、高翥并参知中
书政事。征东行尚书省左丞相，驸马高丽国王王暙
为征东行中书省左丞相。罢大都烧钞库，仍旧制，各
路昏钞令行省官监烧。增置户部司计、工部司程，正
七品。甲寅，太阴犯牛。赈上都、桓州、榆林、昌平、武平、宽
河、宣德、西站、女直等站饥民。乙卯，以政事悉委中书，
仍遣使布告中外。诏禁失陷钱粮者托故诣京师。丁
巳，建白塔二，各高一丈一尺，以居咒师朵四的性吉
等七人，何荣祖以公规、治民、御盗、理财等十事缉为
一书，名曰《至元新格》，命刻版颁行，使百司遵守。桑哥
尝以刘秉忠无子，收其田土。其妻窦氏言秉忠尝鞠
犹子兰章为嗣，敕以地百顷还之。己未，以门荅占复
为御史大夫、行御史台事。高丽国王王暙乞以其子
謜为世子，诏立謜为高丽王世子，授“特进、上柱国，赐
银印。”六月丁卯朔，禁蒙古人往回回地为商贾者。湖
广饥，敕以剌里海牙米七万石赈之。辛巳，洞蛮镇远
立黄平府。乙酉，以云南诸路行省参知政事兀难为
梁王傅洗国王洞主市备什王弟，同来朝。益江淮行
院兵二万，击郴州、桂阳、宝庆、武冈四路盗贼。以汴梁
逃人男女配偶成家，给农具耕种。丙戌，敕屯田官以
三岁为满，互于各屯内调用。宣谕江淮民恃总统琏
真加力不输租者，依例征输。辛卯，太阴犯毕。癸巳，以
涟、海二州隶山东宣慰司。秋七月丙申朔，云南省参
政怯剌言：“建都地多产金，可置冶，令旁近民炼之以
输官。”从之。己亥，太白犯井。诏谕尚州等处诸洞蛮夷。
庚子，徙江西行枢密院治赣州。乙巳，大都饥，出米二
十五万四千八百石赈之。戊申，扬州路学正李淦上
言：“人皆知桑哥用群小之罪，而不知尚书右丞叶李
妄举桑哥之罪，宜斩叶李以谢天下。”有旨驿召淦诣
京师，淦至而李卒。除淦江阴路教授，以旌直言。给还
行台监察御史周祚妻子。祚尝劾行尚书省官桑哥，
诬以他罪，流祚于憨荅孙妻子家赀入官。及是还之。
禁屠宰马牛。敕“江南重囚依旧制闻奏处决。”罢江南
诸省买银提举司。遣官招集宋时涅手军可充兵者
八万三千六百人，以蒙古、汉人、宋人参为万户、千户、
百户领之。辽阳诸路连岁荒，加以军旅，民苦饥，发米
二万石赈之。己酉，召交趾王弟陈益稷、右丞陈岩、郑
鼎子那怀，并诣京师。癸丑，赐“师壁洞安抚司、师壁镇
抚所、师罗千户所印”，安抚司从三品，馀皆五品。丁巳，
桑哥伏诛。募民耕江南旷土，户不过五顷，官授之券，
俾为永业，三年后征租。遣憨散总兵讨平江南盗贼。
己未，降江阴路为州，宜兴府为县，并隶常州路。移扬
子县治新城，分华亭之上海为县，松江府隶行省。罢淘金提举司、江淮人匠提举司凡五，以其事并隶有
司。雨坏都城，发兵二万人筑之，增置各卫经历一员，
俾汉人为之。壬戌，弛畿内秋耕禁。八月乙丑朔，平阳
地震，坏民庐舍万有八百二十六区，压死者百五十
人。丙寅，太白犯舆鬼。己巳，置中书省检校二员，“秩正
七品，俾考核户、工部文案疏缓者。”罢江西等处行泉
府司、大都甲匠总管府、广州人匠提举司、广德路录
事司。罢泉州至杭州海中水站十五所。抚州路饥，免
去岁未输田租四千五百石。马八儿国遣使进花牛
二，水牛、土彪各一。丙子，太阴犯牵牛。大名之清河、南
乐诸县霖雨害稼，免田租万六千六百六十九石。己
卯，诏谕思州提省溪洞官杨都要招安叛蛮，悔过来
归者，与免本罪。罢云南四州，立东川府。癸未，岁星犯
轩辕大星。乙酉，遣麻速忽阿散乘传诣云南捕黑虎。
戊子，太白犯轩辕大星，并犯岁星。咀喃藩邦遣马不
剌罕丁进金书宝塔及黑狮子番布药物。婺州水，免
田租四万一千六百五十石。辛卯，命工部造飞车五
辆。癸巳，太阴掩荧惑。九月辛丑，以平章政事麦术丁
商议中书省事，复以咱喜鲁丁平章政事代之。乙巳，
景州、河间等县霖雨害稼，免田租五万六千五百九
十五石。丙午，立行宣政院，治杭州。己酉，设安西、延安、
凤翔三路屯田总管府。庚戌，太白犯右执法。襄阳南
障县民李氏妻黄，一产三男。辛亥，安南王陈日烜遣
使上表，贡方物，且谢不朝之罪。徽州绩溪县贼未平，
免二十七年田租，禁宣德府田猎。壬子，酒、醋课不兼，
隶茶盐运司，仍隶各府县。立乞里台思至外剌等六
驿。命海船副万户杨祥、合迷、张文虎并为都元帅，将
兵征瑠求。置左右两万户府，官属皆从祥选辟。既又
用福建吴志斗，言“祥不可信，宜先招谕之。”乃以祥为
宣抚使，佩虎符，阮监兵部员外郎，志斗礼部员外郎，
并银符，赍诏往瑠求。明年，杨祥、阮监果不能达，瑠求
而还，志斗死于行，时人疑为祥所杀。诏福建行省按
问，会赦，不治。乙卯，以岁荒，免平滦屯田二十七年田
租三万六千石有奇。丙辰，荧惑犯左执法。戊午，太白
犯荧惑。徙四川行枢密院治成都。以八忽荅儿、秃鲁
欢、唆不阑、脱儿赤四翼蒙古兵复隶蒙古都万户府。
庚申，以铁里为礼部尚书，佩虎符，阿老瓦、丁、不剌并
为侍郎，遣使俱蓝。辛酉，岁星犯少民。免大都今岁田
租，保定、河间、平滦三路大水，被灾者全免，收成者半
之。以别铁木儿、亦列失金为礼部侍郎，使马八儿国
陜西；脱西为礼部侍郎，佩金符，使于马都。尚衣局织
无缝衣。冬十月乙丑朔，赐薛彻、温都儿等九驿贫民
三月粮。己巳，修太庙在真定倾坏者。壬申，以前缅中
行尚书省平章政事雪雪的斤为中书省平章政事。
癸酉，享太庙。遣使发仓赈大同屯田兵及教化的所
部军士之饥者。江淮行省言：“盐课不足，由私鬻者多，
乞付兵五千巡捕。”从之。塔剌海、张忽辛、崔同知并坐
理算钱糓受赃，论诛。辛巳，召高丽国王王暙、公主忽
都鲁揭里迷失诣阙。癸未，罗斛国王遣使上表，以金
书字，仍贡黄金象齿、丹顶鹤、五色鹦鹉、翠毛犀、角笃
缛、龙脑等物。高丽国饥，给以米二十万斛。罢各处行
枢密院事入行省。割八番洞蛮，自四川隶湖广行省。
丙戌，太阴犯轩辕大星并御女。丁亥，洞蛮烂土。立定
云府。改陈蒙洞为陈蒙州，合江为合江州。严山后酒
禁。中书省臣言：“洞蛮请岁进马五十匹，雨毡五十被，
刀五十握，丹砂雌雄黄等物，率二岁一上。”有诏从其
所为。己丑，太阴犯太微东垣上相，敕没入。琏真加、沙
不丁、乌马儿妻，并遣诣京师。召行省、转运司官赴京
师，集议治赋法。辛卯，诸王出伯部曲饥，给米赈之。癸
巳，武平路饥，免今岁田租。以武平路总管张立道为
礼部尚书，使交趾，免卫辉种仙茅户徭役。从辽阳行
省言。以乃颜、合丹相继叛，诏给蒙古人内附者，及开
元、南京水达达等三万人牛畜、田器。诏严益都、般阳、
泰安、宁海、东平、济宁畋猎之禁，犯者没其家赀之半。
十一月丙申，以甘肃旷土赐昔宝赤合散等，俾耕之。
壬寅，遣左吉奉使新合剌的音。甲辰，太白犯房。减太
府监冗员三十一人。罢器备、行内藏二库。诏：“回回以
荅纳珠充献及求售者，还之，留其估以济贫者。”塔叉
儿、塔带民饥，发米赈之。给按荅儿民户四月粮。罢海
道运粮镇抚司。丙午，荧惑犯亢。丁未，太阴犯毕。耽罗
遣使贡东纻百匹。太史院灵台上修祀事三昼夜。甲
寅，太阴犯岁星。郴州路达鲁花赤曲列有罪，论诛。复
置会同馆，禁俎扰、益都淘金。乙卯，新添葛蛮木安抚，
率洞官阿汾、青贵来贡方物。监察御史言：“沙不丁、纳
速剌丁、灭里、乌里儿、王巨济、琏真加沙的、教化的，皆
桑哥党与，受赃肆虐，使江、淮之民愁怨载路。今或系
狱，或释之，此臣下所未能喻。”帝曰：“桑哥已诛，纳剌丁、
灭里在狱，唯沙不丁，朕姑释之耳。”武平、平滦诸州饥，
弛猎禁，其孕字之时勿捕。谕中书议增中外官吏俸。
戊午，金齿国遣阿腮入觐。庚申，荧惑犯氐。辛酉，升宣

辽阳洪宽。女直部民饥，借高丽粟赈给之，籍探马赤
八、忽带儿等六万户成丁者为兵。丁卯，高丽国鸭绿
江西十九驿经乃颜反，掠其马畜，给以牛各四十。大
都饥，下其价粜米二十万石赈之。己巳，诏罢遣官招
集畏兀氏。改辰、沅、靖州转运司为湖北湖南道转运
司，立葛蛮军民安抚司。宣政院臣言：“宋全太后、瀛国
公母子以为僧尼，有地三百六十顷，乞如例免征其
租。”从之。辛未，以铁灭为兵部尚书，佩虎符；明思昔荅
失为兵部侍郎，佩金符使于罗孛卜儿。御史台臣言：
“钩考钱糓，自中统初至今，馀三十年。更阿合马、桑哥
当国，设法已极，而其馀党公取贿赂，民不堪命，不如
罢之。”有旨议拟以闻。壬申，立河南江北行中书省，治
汴梁。撒里蛮老寿并为大司徒，领太常寺。中书省臣
言：“江南在宋时差徭，为名七十有馀，归附后一切未
征。今分隶诸王城邑，岁赐之物，仰给京师。又中外官
吏俸少，似宜量添。可令江南依宋时诸名征赋尽输
之。”何荣祖言：“宜召各省官任钱糓者，诣京师集议科
取之法以闻。”从之。甲戌，诏：罢《钩考钱糓》，应昔年逋负
《钱糓》文卷，聚置一室，非朕命而视之者有罪。仍遣使
布告中外。庚辰，太阴犯御女。江北州郡割隶河南江
北行中书省。改江淮行省为江浙等处行中书省，治
杭州，赈阔阔出饥民。米阇里带言：“乃颜馀党窜女直
之地，臣与月儿鲁议，乞益兵千五百人可平之。”从之。
癸未，太阴犯东垣。上相、广济署、大昌等屯水，免田租
万九千五百石。平滦路及丰赡、济民二署饥，出米万
五千石赈之。别都儿丁前以桑哥专恣，不肯仕，命仍
为中书左丞。丙戌，八番洞官吴金叔等以所部二百
五十寨、民二万有奇内附，诣阙贡方物。戊子，诏释天
下囚非杀人抵罪者。己丑，荧惑犯房。庚寅，荧惑犯钩
钤。升营田提举司为规运提点所，正四品。辛卯，濬运
粮埧河，筑堤防。授吃刺思八斡节儿为帝师，统领诸
国僧、尼、释、教事。赐亲王、公主、驸马金银、钞币如岁例。
令僧罗藏等递作佛事，坐静于圣寿、万安、涿州寺等
所，凡五十度。遣真人张志仙持香诣东北海岳济渎
致祷。户部上天下户数，内郡百九十九万九千四百
四十四，江淮、四川一千一百四十三万八百七十八，
口五千九百八十四万八千九百六十四，游食“者四
十二万九千一百一十八。”司农司上“诸路所设学校
二万一千三百馀，垦地千九百八十三顷有奇，植桑
枣诸树二千二百五十二万七千七百馀株，义粮九
万九千九百六十石。宣政院上天下寺宇四万二千
三百一十八区，僧尼二十一万三千一百四十八人，
断死刑五十五人。”

二十九年春正月甲午朔，以日食免朝贺。日食时，左
右有珥，上有抱气。丙申，云南行中书省言：“罗甸归附
后，改普定府隶云南省三十馀年，今刱罗甸宣慰安
抚司隶湖南省，不便，乞罢之，仍以其地隶云南省。”制
曰：“可。”戊戌，青州饥，就陵州发粟四万七千八百石赈
之。己亥，命太史令郭守敬兼领都水监事，仍置都水
监，少监、丞、经历、知事凡八员。八作司官，旧制六员，今
分为左右二司，增官二员。庚子，江西行省左丞高兴
言：“江西、福建、汀、漳诸处，连年盗起，百姓入山以避，乞
降旨招谕复业。福建盐课，既设运司，又设四盐使司，
今若设提举司，专领盐课，其酒税课悉归有司为便。
福建银、铁又各立提举司，亦为冗滥，请罢去。”诏皆从
之。禁商贾私以金银航海。壬寅，以武平地震，全免去
年税四千五百三十六锭，今年量输之，止征二千五
百六十九锭。癸卯，命玉典赤阿里置司邕州，以便粮
饷，而以轻军逻思明州，以汉天师张宗演男与棣嗣
其教。升利用监正三品。甲辰，诏：江南州县学田，其岁
入听其自掌，春秋释奠外，以廪师生及士之无告者。
贡士庄田，则令核数入官。乙巳，赐诸王失都儿金千
两。丙午，河南福建行中书省臣请诏用汉语，有旨以
蒙古语谕河南，汉语谕福建。罢河南宣慰司，以汴梁、
襄阳、河南、南阳、归德皆隶河南行省。复割湖广省之
德安、汉阳、信阳隶荆湖北道，蕲、黄隶淮西道，并淮东
道三宣慰司，咸隶河南省。其荆湖北道宣慰司，旧领
辰、沅、澧、靖、归、常德，直隶湖广省。从葛蛮军民安抚使
宋子贤请，诏谕未附。平伐大瓮眼、紫江、皮陵、潭溪、九
堡等处诸洞猫蛮。戊申，太阴犯岁及轩辕左角。己酉，
兴州之兴安、宜兴两县饥，赈米五千石。罢南雄、韶州、
惠州三路录事司。壬子，桓州至赤城站，户告饥，给钞
计口赈之。癸丑，罢四宾库，复会同馆。初置织造段匹
提举司。《五》。八番都元帅刘德禄言：“新附洞蛮十五寨，
请置官府以统之。”诏设陈、蒙、烂土军民安抚司。江西
行省伯颜阿老瓦丁言：“蒙山岁课银二万五千两，初
制，炼银一两，免役夫田租五斗。今民力日困，每两拟
免一石。”帝曰：“重困吾民，民何以生？”从之。丙辰，播州洞
蛮因籍户怀疑窜匿，降诏招集之。以行播州军民安
抚使杨汉英为绍庆珍州南平等处沿边宣慰司、行播州军民宣抚使、播州等处管军万户，仍佩虎符。壬
戌，召嗣汉天师张与棣赴阙。二月甲子朔，金竹酋长
骚驴贡马、毡各二十有七，从其请，减所部贡马，降诏
招谕之。赐新附黑蛮衣袄遣回。命进所产朱砂、雄黄
之精善者，无则止遣使代祀岳渎、后土、四海。乙丑，给
辉州龙山、里州、和中等县饥民粮一月。丁卯，畋于近
郊。命宿卫受月廪及蒙古军以艰食受粮者，宣徽院
仍领之。己巳，太阴犯毕。发通州、河西务粟，赈东安、固
安、蓟州宝坻县饥民。申禁鞭背。庚午，斡罗思招附桑
州生猫罗甸国古州等峒酋长三十一、所部民十二
万九千三百二十六户诣阙贡献。壬申，敕遣使分行
诸路，释死罪以下轻囚。泽州献嘉禾。乙亥，立总管高
丽、女直、汉军万户府，颁银印，总军六千人。以泉府太
卿亦黑迷失、邓州旧军万户史弼、福建行省右丞高
兴并为福建行中书省平章政事，将兵征瓜哇，用海
船大小五百艘，军士二万人。戊寅，立征行左右军都
元帅府，都元帅四，副都元帅二，上万户府达鲁花赤
四，万户皆四，副万户八，镇抚四，各佩虎符。诏加高丽
王王暙太保，仍锡功臣之号。诏“从诸王阿秃作乱者，
朵罗带以付阔里吉思，脱迭出以付阿里，抄儿赤以
付月的迷失，合”麦以付亦黑迷失，使从军目效。又诏
诸王从合丹作乱者，纳荅儿之镇南王所，聂怯来之
合剌合孙荅剌罕所，阿秃之云南王所，朵列秃之阿
里所，八里带之月的迷失所，斡里罗忽里带之东海。
发义仓、官仓粮，赈德州、齐河、清平、泰安州饥民。庚辰，
月儿鲁等言：纳速剌丁灭里、忻都王巨济党比桑哥
“恣为不法，楮币、铨选、盐课、酒税，无不更张变乱之御。
命江南理算者皆严急输期，民至嫁妻卖女，祸及亲
邻。维扬、钱塘，受害最惨，无故而陨其生五百馀人。其
初士民犹疑事出国家，今乃知天子仁爱元元，而使
民至此极者，实桑哥及其凶党之为，莫不愿食其肉。
臣等议，此三人既已伏辜，乞依条论坐，以谢天下。”从
之。牙亦迷失招无籍民千四百三十六户，请隶东宫，
诏命之耕田。辛巳，从枢密院臣暗伯等请，就襄阳给
曲先塔林合剌鲁六百三十七户田器种粟，俾耕而
食。丁亥，以汪惟和为巩昌等二十四处便宜都总帅，
兼巩昌府尹，仍佩虎符。御史台月儿鲁、崔彧等言冯
子振、刘道元指陈桑哥同列罪恶，诏令省、台臣及董
文用、留梦炎等议，其一言：“翰林诸臣撰《桑哥辅政碑》
者，廉访使阎复，近已免官，馀请圣裁。”帝曰：“死者勿论，
其存者罚不可恕也。”乞台不花等使缅国，诏令遥授
左丞。廷议以尚书行使事，其副以郎中处之。制曰：“可。”
戊子，禁杭州放鹰。己丑，岁星犯轩辕大星。庚寅，宣政
院臣言：“授诸路释教都总统辇真术纳思为大中大
夫、土蕃等处宣慰司都元帅。”敕：“畸零拔都儿三百四
十七户佃益都闲田，给牛种农具，官为屋居之。”壬辰，
山东廉访司申：“棣州境内，春旱且霜，夏复霖涝，饥民
啖藜藿木叶，乞赈恤。”敕：依东平例，发附近官廪，计口
以给。三月甲午，诏遣脱忽思、侬独赤、昔烈门至合敦
奴孙界，与驸马阔里吉思议行屯田。己亥，枢密院臣
言：“出征女直纳里哥议于合思䍐三千新附军内选
拨千人。”诏先调五百人，行中书省具舟给粮，仍设征
东招讨司。壬寅，御史大夫月儿鲁等奏：“比监察御史
啇琥，举昔任词垣风宪，时望所属而在外者，如胡祇
遹、姚燧、王恽、雷膺、陈天祥、杨恭懿、高道、程文海、陈俨、
赵居信十人，宜召寘翰林备顾问。”帝曰：“朕未深知，俟
召至以闻。”丙午，中书省臣言：“京畿荐饥，宜免今岁田
租。上都、隆兴、平滦、河间、保定五路供亿，视他路为甚，
宜免今岁公赋。汉地河泊隶宣徽院，除入太官外，宜
弛其禁，便民取食。”并从之。丁未，纳速剌丁灭里以盗
取官民钞一十三万馀锭，忻都以征理逋负，迫杀五
百二十人，皆伏诛。王巨济虽无赃，帝以与忻都同恶，
并诛之。中书省与御史台共定赃罪十三等，枉法者
五，不枉法者八，罪入死者以闻。制曰：“可。”戊申，以威、宁、
昌等州民饥，给钞二千锭赈之。己酉，以大司农同知
宣徽院事兼领尚膳监事，铁哥翰林学士承旨、通政
院使兼知尚乘寺事剌真，并为中书平章政事，兼领
旧职。中书省臣言：“右丞何荣祖以疾，平章政事麦术
丁以久居其任，乞令免署，惟食其禄，与议中书省事。”
从之。以阿里为中书右丞，梁暗都剌为参知政事。中
书省臣言：“亦奚不薛及八番、罗甸既各设宣慰司，又
复立都元帅府，其地甚狭而官府多，宜合二司帅府
为一。”诏从之，且命奚不薛与思、播州同隶湖广省，罗
甸还隶云南。以八番罗甸宣慰使斡罗思等并为八
番顺元等处宣慰使都元帅，佩虎符。以安南国王陈
益稷遥授湖广等处行中书省平章政事，佩虎符，居
鄂州。庚戌，车驾幸上都。赐速哥、斡罗思、赛因不花蛮
夷之长五十六人，金纹绫绢各七十九匹及弓矢、鞍
辔。壬子，枢密院臣奏：“延安、凤翔、京兆三路籍军三千
人，桑哥皆罢为民，今复其军籍，屯田六盘。”从之。敕都
水监分视黄河堤堰，罢河渡司。庚申，免宝庆路邵阳县田租万三千九百七十三斛。壬戌，给还杨琏真加
土田、人口之隶僧坊者。初，琏真加重赂桑哥，擅发宋
诸陵，取其宝玉，凡发冢一百有一所，戕人命四，攘盗
诈掠诸赃，为钞十一万六千二百锭，田二万三千亩，
金银珠玉、宝器称是。省台诸臣乞正典刑以示天下，
帝犹贷之死，而给还其人口土田。隆兴府路饥，给钞
二千锭，复发粟以赈之。夏四月丙子，太阴犯氐。己卯，
复典瑞监三品。弛甘肃酒禁，榷其酤。辛巳，弛太原酒
禁，仍榷酤。辛卯，设云南诸路学校，其教官以蜀士充。
五月甲午，辽阳水达达、女直饥，诏忽都不花趣海运
给之。丙午，敕“云南边徼入朝，非初附者不听乘传，所
进马不给刍豆。”丁未，中书省臣言：妄人冯子振尝为
诗誉桑哥，且涉大言。及桑哥败，即告词臣撰碑，引谕
失当。国史院编修官陈孚发其奸状，乞免所坐，遣还
家。帝曰：“词臣何罪？使以誉桑哥为罪，则在廷诸臣，谁
不誉之？朕亦尝誉之矣。”诏以杨居宽、郭佑死非其罪，
给还其家资。改思州安抚司为军民宣抚司，隶湖广
省。诏谕其民，因阅户惊逃者各使安业。以陕西盐运
司酒税等课已入州县，罢诸子盐司，并罢东平路河
道提举司事入都水监。己未，龙兴路南昌、新建、进贤
三县水，免田租四千四百六十八石。是月，真定之中
山、新乐，平山获鹿、元氏灵寿，河间之沧州，无棣，景之
阜城、东光，益都之潍州北海县有虫食桑，叶尽无蚕。
六月甲子，平江、湖州、常州、镇江、嘉兴、松江、绍兴等路
水，免至元二十八年田租十八万四千九百二十八
石。戊辰，诏听僧食盐不输课。己巳，日本来互市，风坏
三舟，惟一舟达庆元路。壬申，江西省臣言：“肇庆、德庆
二路封、连二州，宋时隶广东，今隶广西，不便，请复隶
广东。”从之。铁旗城后察昔折乙烈率其族类部曲三
千馀户来附。甲戍，设司籍库，秩从五品，隶太府监储
物之籍入者。丙子，太宁路惠州连年旱涝，加以役繁，
民饥死者五百人。诏给钞二千锭及粮一月赈之，仍
遣使责辽阳省臣阿散。壬午，敕以海南新附四州洞
寨五百一十九、民二万馀户，置会同、定安二县，隶琼
州，免其田租二年。癸未，以征瓜哇，暂禁两浙、广东、福
建商贾航海者，俟舟师已发后从其便。丁亥，湖州、平
江、嘉兴、镇江、扬州、宁国、太平七路大水，免田租百二
十五万七千八百八十三石。己丑，太白犯岁星。铁木
塔儿、薛阇秃、捏古带、阔阔所部民饥，诏给米四千石
付铁木塔儿、薛阇秃，一千石付捏古带、阔阔，俾以赈
之。闰六月辛卯朔，升上都兵马司四品如大都。丁酉，
辽阳、沈州、广宁、开元等路雹害稼，免田租七万七千
九百八十八石。岳州华容县水，免田租四万九百六
十二石。东昌路蝗。壬寅，以东安、海宁改隶淮安路。诏：
“大都事繁，课税改隶转运司。”通州造船毕，罢提举司。
罢福建岁造象齿鞶带。戊申，荧惑犯狗国。庚戌，回回
人忽不木思售大珠，帝以无用，却之。辛亥，河西务水，
给米赈饥民。江北、河南省既立，诏江北诸城悉隶其
省。诏汉阳隶湖广省。左江总管黄坚言：“其管内黄胜
许聚众二万，据忠州，乞调军万人、土兵三千人，命刘
国杰讨之。臣愿调军民万人以从。”诏许之。太平、宁国、
平江、饶、常、湖六路民艰食，发粟赈之。高丽饥，其王遣
使来请粟，诏赐米十万石。中书省臣言：“今岁江南海
运粮至京师者一百五万石，至辽阳者十三万石，比
往岁无耗折不足者。”甲寅，右江岑从毅降。从毅老疾，
诏以其子斗荣袭佩虎符，为镇安路军民总管、广南
西路安抚副使。赛甫丁等诽谤朝政，沙不丁复资给
之。以风闻三十馀事妄告省官，帝以有伤政体，捕恶
党下吏如法。乙卯，济南般阳蝗。是月，诏谕廉访司巡
行，劝课农桑。礼部尚书张立道、郎中歪头使安南回，
以其使臣阮代乏。何维岩至阙，陈日燇拜表笺，修岁
贡。秋七月庚申朔，诏以史弼代也黑迷失、高兴将万
人征瓜哇，仍召三人者至阙，遣使检核窜名鹰坊受
粮者。辛酉，河北河南道廉访司还治汴梁。癸亥，完大
都城。也里嵬里沙沙尝签僧、道、儒。也里可温、荅赤蛮
为军，诏令止隶军籍。甲子，降诏申严牛马践稼之禁。
乙丑，阿里愿自修船，同张存从征瓜哇军，往招占城、
甘不察。设授阿里三珠虎符，张存一珠虎符，仍蠲阿
里父布伯所负斡脱钞三千锭。丙寅，罢徽州路录事
司。免屯田租一万二千八百一十一石。辛未，太阴犯
牛。壬申，建社稷和义门内坛，各方五丈，高五尺，白石
为主，饰以五方色土。坛南植松一株，北墉瘗坎壝垣，
悉仿古制，别为斋庐，门庑三十三楹。戊寅，黎兵百户
邓志愿谋叛，伏诛。庚辰，敕“云南省拟所辖州县官，如
福建、二广例，省台委官铨选，以姓名闻，随给授宣敕。”
八月己丑朔，赛甫丁处死，馀党杖而徒之，仍籍其家
产。壬辰，敕“礼乐户仍与军站民户均输赋。”丁酉，辰星
犯右执法。己亥，太白犯房。辛丑，宁夏府屯田成功，升
其官脱儿赤。壬寅，括唐兀秃鲁花所部阔彖赤及河
西逃人入蛮地者。甲辰，车驾至自上都，讨浙东孟总
把等贼。敕诸军之驻福建者，听平章政事阇里节度乙巳，岁星犯右执法。丙午，用郭守敬言，浚通州至大
都漕河十有四，役军匠二万人；又凿六渠，灌昌平诸
水，以广济署屯田。既蝗复水，免今年田租九千二百
十八石。丁未，也黑迷失乞与高兴等同征瓜哇，帝曰：
“也黑迷失惟熟海道，海中事当付之，其兵事则委之
史弼可也。”以史弼为福建等处行中书省平章政事，
统领出征军马。庚戌，高苑县高希允以非所宜言，伏
诛。壬子，诏塔剌赤、程鹏飞讨黄圣许，刘国杰驻马军
戍守。戊午，福建行省参政魏天祐献计，发民一万凿
山炼银，岁得万五千两。天祐赋民钞市银输官，而私
其一百七十锭，台臣请追其赃而罢炼银事，从之。改
燕南河北廉访司，还治真定。高丽女直界首双城告
饥，敕高丽王于海运内以粟赈之。弛平、滦州酒禁。诏
不敦、忙兀鲁迷失以军征八百媳妇国。九月己未朔，
治书侍御史裴居安言：“月的迷失遇盗起，不即加兵，
盗去乃延诛平民。”诏台院遣官按问之。辛酉，诏谕安
南国陈日燇使亲入朝。选湖南道宣慰副使梁曾授
吏部尚书，佩三珠虎符；翰林国史院编修官陈孚授
礼部郎中，佩金符，同使安南。山东东西道廉访司劾
宣慰使乐实盗库钞百二十锭，买库银九百五十两，
官局私造弓勒等物，受屯田钞百八十锭，乐实宜解
职，从之。丁卯，中书省臣言：“茆“十围，安化等新附洞
蛮凡八万，宜设管军民司，以其土人蒙意、蒙世、莫仲
文为长官，以吕天佑、塔不带为达鲁花赤。八番斡罗
思招附光、兰州洞蛮，宜置定远府，就用其所举秃干、
高守文、黄世曾、燕只哥为达鲁花赤、知府、同知、判官。”
制曰：“可。”癸酉，徙沔州治铎水县，废新得州置通江县。
复汉州绵竹县。沙州、瓜州民徙甘州。诏于甘、肃两界
画地使耕，无力者则给以牛具农器。宁夏户口繁多，
而土田半蓺红花，诏令尽种糓麦，以补民食。丁丑，以
平滦路大水且霜，免田租二万四千四十一石。辛巳，
太白犯南斗。罢云南行台，徙置西川。设云南廉访司。
壬午，水达达女直民户由反地驱出者，押回本地，分
置万夫、千夫、百夫内屯田。甲申，乌思藏宣慰司言，“由
必里公反后，站驿遂绝，民贫无可供亿。”命给乌思藏
五驿，各马百、牛二百、羊五百，皆以银军七百三十六
户，户银百五十五。丁亥，从宣政院言，置乌思藏纳里
速古儿孙等三路宣慰使司都元帅。冬十月戊子朔，
诏福建廉访司知事张师道赴阙。师道至，乞汰内外
“官府之冗滥者。”诏麦木丁、何荣祖、马纪、燕公楠等与
师道同区别之。数月，授师道翰林直学士。日本舟至
四明，求互市，舟中甲仗皆具，恐有异图。诏立都元帅
府，令哈剌带将之，以防海道。诏浚浙西河道，导水入
海。庚寅，两淮运使纳速剌丁坐受商贾贿，多给之盐，
事觉，诏严加鞫问。癸巳，弛上都酒禁。燕公楠言：“岁终
各行省臣赴阙奏事，亦宜令行台臣赴阙，奏一岁举
刺之数。”制曰：“可。”丙申，四川行省以洞蛮酋长向思聪
等七人入朝。壬寅，从朱清、张瑄请，授高德诚管领海
船万户，佩双珠虎符，复以殷实、陶大明副之，令将出
征水手。甲辰，信合纳帖音国遣使入觐。广东道宣慰
司遣人以暹国主所上金册诣京师。乙巳，太阴犯井。
丁未，太阴犯鬼。己酉，枢密院臣言：“六卫内领汉军万
户，见存者六千户，拨分为三：力足以备车马者二千
五百户，每甲令备马十五匹、牛车二辆；力足以备车
者五百户，每甲令备牛车三辆。其三千户惟习战斗，
不他役之，六千户外则供他役，庶能各勤乃事，而兵
亦精”锐。诏施行之。诏择囚徒罪轻者释之。癸丑，完泽
等言：“凡赐诸人物有二十万锭者，为数既多，先赐者
尽得之，及后将赐，或无可给，不均为甚。今计怯薛带、
怯怜、口、昔博赤、哈剌赤，凡近侍人，上等以二百户为
率，次等半之，下等又半之，于下等择尤贫者岁加赏
赐，则无不均之失矣。一岁，天下所入，凡二百九十七
万八千三百五锭，今岁已办者才一百八十九万三
千九百九十三锭，其中有未至京师而在道者，有就
给军旅及织造物料、馆传俸禄者。自春至今，凡出三
百六十三万八千五百四十三锭，出数已逾入数六
十六万二百三十八锭矣。怀孟竹课，岁办千九十三
锭，尚书省分赋于民，人实苦之，宜停其税。”帝皆嘉纳
其言。命赵德泽、吴荣领逃奴无主者二百四十户，淘
银耕田于广宁、沈州。乙卯，太阴犯氐。十一月庚申，岳
州华容县水，发米二千一百二十五石赈饥民。壬戌，
太阴犯垒壁阵。戊寅，枢密院奏：“一卫万人，尝调二千
屯田。木八剌沙上都屯田，二年有成，拟增军千人。”从
之。己卯，太阴犯太微东垣上相。癸未，禁所在私渡。命
关津讥察奸宄。丙戌，提省溪、锦州铜人等洞酋长杨
秀朝等六人入见，进方物。十二月庚寅，中书省臣言：
“皇孙晋王甘麻刺昔镇云南，给梁王印，今进封晋王，
请给晋王印。北安王府尉也里古带、司马荒兀并为
晋王中尉，仍命不只荅鲁带、狄琮并为司马。金”齿适
当忙兀秃儿迷失出征军马之冲，资其刍粮，立为木

四百两，皆市银以输官，未尝采之山，乞罢之。”制曰：“可。”
庚子，太阴犯井。甲辰，太阴犯太微西垣。己酉，故麓川
路军民总管达鲁花赤阿散男布八同赵昇等招木
忽鲁甸金齿土官忽鲁马男阿鲁来入见，贡方物。阿
鲁言“其地东南邻境未附者约二十万，民募化愿附，
请颁诏旨。”命布八、赵昇谕之，从之。壬子，敕中书省用
乌思藏站例，给合里、忽必二站马牛羊，凡为银九千
五百两。丁巳，敕都水监修治保定府沙塘河堤堰。是
岁，赐皇子、皇孙、诸王、藩戚、禁卫、边庭将士等钞四十
六万六千七百十三锭，给军士畸零口粮五千五百
二十三石，赈其乏者，为钞三十六万八千四百二十
八锭，命国师、诸僧、“咒师修佛事七十二会，断死狱七
十四。”

三十年春正月壬戌，诏遣使招谕漆头、金齿蛮。乙丑，
敕福建毋进鹘。戊戌，和林汉军四百留百人，馀令耕
屯杭海。丙寅，太阴犯毕。命中书汰冗员，凡省内外官
府二百五十五所，总六百六十九员。丁卯，安西王请
仍旧设常侍，不允。罢云南延庆司，以洛波、卜儿二蛮
酋遥授知州，各赐玺书。戊辰，枢密院臣奏，兀浑察部”
兀末鲁罕军每岁运米六千四百二十六石以给之，
计佣直为钞万二千八百五十二锭。诏：边境无事，令
本军屯耕以食。庚午，验洞酋长杨总国等来朝，捏怯
烈女直二百人，以渔自给。有旨：与其渔于水，曷若力
田，其给牛价农具使之耕。甲戌，河南江北行省平章
伯颜言：扬州忙兀台所立屯田，为田四万馀顷，官种
外宜听民耕垦。扬州盐转运一司设三重官府，宜削
去盐司，止留管勾。襄阳旧食京兆盐，以水陆难易计
之，莫若改食扬州盐。蔡州去汴梁地远，宜陞散府，以
颍、息、信阳、光州隶之。”诏皆从其议。升广州为上路总
管府。罢纳速剌丁灭里所立鱼盐局。割江西兴国路
隶湖广行省。乙亥，谥皇太子曰‘明孝。”丙子，西番一甸
蛮酋三人来觐，各授以蛮夷军民官，仍以招谕人张
道明为达鲁花赤。丁丑，太阴犯氐。戊寅，诏旧隶乃颜
胜纳荅儿女直户四百，虚縻廪食，令屯田扬州。庚辰，
岁星犯左执法。立豪、懿州七驿。辛巳，置辽阳路庆云
至合里宾二十八驿，驿给牛三十头、车七辆。壬午，淮
西道宣慰使昂吉儿敛军钞六百锭、银四百五十两、
马二匹，敕省台及扎鲁火赤鞫问。丁亥，遣使代祀岳
渎、东海及后土。二月己丑，从阿老瓦丁、燕公楠之请，
以杨琏真加子宣政院使暗普为江浙行省左丞。诏
上都管仓库者，无资品俸秩，故为盗诈，宜于六品、七
品内委用，以俸给之。高丽国王王暙请易名曰昛’，其
签议府请陞签议司，降二品印”，从之。减河南、江、浙海
运米四十万石，中书省添设检校二员。免大都今岁
公赋。益上都屯田军千人，给农具牛价钞五千锭，以
木八剌沙董之。诏以只速灭里与鬼蛮之民隶詹事
院。壬辰，太阴犯毕。丙申，却江淮行枢密院官不怜吉
带进鹰，仍敕：自今禁戢军官无从禽扰民，违者论罪。
丁酉，回回孛可马合谋沙等献大珠，邀价钞数万锭，
帝曰：珠何为？当留是钱以赒贫者。”敕：海运米十万石
给辽阳戍兵，仍谕其省官薛阇干、令伯铁木部钦察
等耕渔自养，粮不须给。甲辰，中书省臣言：“侍臣传旨
予官者先后七十人，臣今欲加汰，择不可用者，不敢
奉诏。”帝曰：“率非朕言，凡来奏者，朕祇令谕卿等，可用
与否，卿等自处之。”又言：“今岁给饷上都、大都及甘州、
西京，经费浩繁，自今赏赐，悉宜姑止。”从之。乙巳，荧惑
犯天街。丁未，车驾幸上都。以新附洞蛮吴动鳌为潭
溪等处军民官，佩金符。给新附军三百人，人钞十锭，
屯田真定。庚戌，太阴犯牛。辛亥，诏发总帅汪惟和所
部军三千征土番，又发陕西、四川兵万人以行枢密
官明安荅儿统之征西番。敕以韶、赣相去地远，分赣
州行院官一员镇韶州。复立云南行御史台。诏沿海
置水驿，自耽罗至鸭绿江口，凡十一所，令洪君祥董
之。癸丑，太白犯垒壁阵。江西行院官月的迷失言：“江
南豪右多庇匿盗贼，宜诛为首者，馀徙内县。”从之。申
严江南兵器之禁。三月庚申，以同知枢密院事扎散
知枢密院事，以平章政事范文虎董疏漕河之役。平
章政事李庭率诸军扈从上都。雨坏都城，诏发侍卫
军三万人完之，仍命中书省给其佣直。甲子，括天下
马十万匹。己巳，立行大司农司。洪泽、芍陂屯田，旧委
四处万户，诏存其二，立民屯二十。辛未，太阴犯氐。夏
四月己亥，行大司农燕公楠、翰林学士承旨留梦炎
言：“杭州、上海、澉浦、温州、庆元、广东、泉州置市舶司凡
七所，唯泉州物货三十取一，馀皆十五抽一。乞以泉
州为定制。”从之，仍并温州舶司入庆元，杭州舶司入
税务。江南行大司农司自平江徙扬州，兼管两淮农
事。省八番重设州县官。罢徽州录事司。皇孙晋王位，
立内史府。诏诸二品官府，自今与各部文移相关。巩
昌二十四城，依旧例于总帅汪氏弟兄子侄内选用
二人。壬寅，枢密院臣言：“去年征瓜哇军二万，各给钞二锭，其后祇以五千人往，宜征元给钞三万锭入官。”
帝曰：“非其人不行，乃朕中止之耳，勿征。”癸丑，太白犯
填星。广东肃政廉访司复治广州。甲寅，诏遣使招谕
暹国斡罗思，请以八番见户、合思、播之民兼管，徙宣
慰司治辰、沅、靖州，常赋外，岁输钞三千锭，不允。光州
蛮人光龙等一十二人及邦崖王文显等二十八人，
金竹府马麟等一十六人，大龙番秃卢忽等五十四
人，永顺路彭世彊等九十人，安化州吴再荣等一十
三人，师壁散毛洞勾荅什王等四人，各授蛮夷官，赐
以玺书遣归。敕江南毁诸道观圣祖天尊祠。五月丙
辰朔，给四部更番卫士马万匹，又给其必阇赤四百
匹。壬戌，定云洞蛮酋长来附。癸亥，括思、播等处亡宋
涅手军。丙寅，诏委官与行省官阅核蛮夷军民官。以
江南民怨杨琏真加，罢其子江浙行省左丞暗普。诏
以浙西大水冒田为灾，令富家募佃人疏决水道。辛
未，敕僧寺之邸店、商贾舍止，其物货依例收税。丁丑，
中书省臣言：“上都工匠二千九百九十九户，岁縻官
粮万五千二百馀石，宜择其不切于用者，俾就食大
都。”从之。甲申，真定路深州静安县大水，民饥，发义仓
粮二千五百七十四石赈之。六月丙戌，敕选河西质
子军精锐者八百，给以铠仗、鞍马、狐貉、衣裘，遣赴皇
孙阿难荅所出征。己丑，岁星犯左执法。庚寅，诏云南
旦当仍属西番宣慰司。改淮西、蕲黄等路隶河南、江
北行省。丙申，太阴犯斗。乙巳，以皇太子宝授皇孙铁
穆耳总兵北边。己酉，诏濬太湖。壬子，大兴县蝗，易州
雨雹，大如鸡卵。秋七月丁巳，敕中书省官一员监修
国史。己未，诏皇曾孙松山出镇云南，以皇孙梁王印
赐之。诏免福建岁输皮货及泉州织作纻丝。庚申，命
知鹤庆府昔宝赤赍玺书招谕农、顺未附蛮寨。甲子，
太阴犯建星。己巳，命刘国杰从诸王亦吉里督诸军
征交趾。免云南屯田军逋租万石。壬申，以月失察儿
知枢密院事。丁丑，赐新开漕河名曰“通惠。”壬申，以只
儿合忽所汰乞儿吉思户七百，屯田合思合之地。辛
巳，太阴犯鬼。八月丙戌，括所在荒田无主名者，令放
良漏籍等户屯田。庚寅，奉使安南国梁曾、陈孚以安
南使人陶子奇、梁文藻偕来。敕福建行省放瓜哇出
征军，归其家。甲午，辰星犯太微西垣上将。戊戌，给安
西王府断事官印。甲辰，太微犯毕。丁未，湖广行省臣
言：“海南海北多旷土，可立屯田。”诏设镇守黎蛮、海北
海南屯田万户府以董之。戊申，太阴犯鬼。营田提举
司所辖屯田百七十七顷，为水所没，免其租四千七
百七十二石。九月癸丑朔，大驾至自上都。戊午，敕各
路达鲁花赤、总管董驿事。己未，明安荅儿率军万人
征土蕃，近遣使来言，“乞引茂州先附寨官赴阙”，不允。
己丑，立海北海南博易提举司，税依市舶司例。丙寅，
遣金齿人还归。丁卯，太阴犯毕。癸酉，敕以御史台赃
罚钞五万锭给卫士之贫者。辛巳，登州蝗，恩州水，百
姓阙食，赈以义“仓米五千九百馀石。”冬十月癸未朔，
以侍卫亲军千户张邦瑞为万户，佩虎符，将六盘山
军千人及皇子西平王等军共为万人西征。赐冠城
疏河董役军官衣各一袭，赐交趾陶子奇等十七人
冬衣，荆南安置。戊子，诏修汴堤。己丑，遣兵部侍郎忽
鲁秃花等使阁蓝、可儿、纳荅、信合纳帖音三国，仍赐
信合、纳帖音酋长三珠虎符。庚寅，飨于太庙。彗星入
紫微垣，抵斗魁，光芒尺许，凡一月乃灭。丙申，荧惑犯
亢。己亥，太阴犯天关。辛丑，太阴犯井。壬寅，敕减米直
粜京师饥民，其鳏寡孤独不能自存者给之。甲辰，赦
天下。戊申，僧官总统以下有妻者罢之。以段贞董开
河修仓之役，加平章政事。庚戌，造《象蹄掌甲。辛亥，禁
江南州郡以乞养良家子转相贩鬻，及强将平民略
卖者。平滦水免田租万一千九百七十七石。广济署
水，损屯田百六十五顷，免田租六千二百一十三石。
十一月壬子朔，改德安府隶黄州路。丁巳，孙民献尝
附桑哥助要束木为恶，及同知上都留守司事，又受
赃，减诸从臣粮。诏籍其家赀妻奴。复因潭州吕泽诉
其刻虐，械送民献。至湖广，如泽所诉，穷治之。立海北
海南道肃政廉访司，治雷州。庚申，敕中书省，“凡出征
军，毋以和顾、和买烦其家。乙丑，太阴犯毕。丁卯，太阴
犯井。戊辰，以金齿木朵甸户口增，立下路总管府，给
其为长者双珠虎符。真定路达鲁花赤合散言：“廉访
司官检责民官太苛，乞以民官复检责廉访司文卷。
从之。庚午，太阴犯鬼。免江南都作院军匠出征。丙子，
荧惑犯钩钤。戊寅，岁星犯亢。己卯，河南江北行省平
章伯颜入为中书省平章政事，位帖哥剌真不忽木
上。十二月丁亥，禁汉军更番者毋鬻军器。辛卯，武平
路达鲁花赤塔海言：“女直地至今未定，贼一人入境，
百姓离散，臣愿往安集之。诏以荅海为辽东道宣慰
使。壬辰，中书左丞马绍疾，以詹事丞张九思代之。乙
未，太阴犯井。遣使督思、播二州及镇远、黄平，发宋旧
军八千人从征安南。庚子，平章政事亦黑迷失、史弼、
高兴等无功而还，各杖而耻之，仍没其家赀三之一癸卯，敕以桑哥没入官田“三百九十一顷八十馀亩，
给阿合兀阑所司匠户。丙午，以铁赤、脱脱木儿、咬住、
拜延四人并安西王傅。是岁，天下路府、州、县等二千
三十八，路一百六十九，府四十三，州三百九十八，县
千一百六十五，宣抚司十五，安抚司一，寨十一，镇抚
所一，堡一。各甸部管军民官七十三，长官司五十一，
录事司百三，巡院三，官府大小二千七百三十三处，
随朝二百二十一员，万六千四百二十五，随朝千六
百八十四，户一千四百万二千七百六十。赐皇后、亲
王、公主如岁例。赐诸臣羊马价钞四十三万四千五
百锭、币五万五千四百一十锭，周贫乏钞三万七千
五百二十锭，作佛事祈福五十一。真定、宁晋等“处，被
水旱蝗雹为灾者二十九，断死罪四十人。

三十一年春正月壬子朔，帝不豫，免朝贺。癸亥，知枢
密院事伯颜至自军中。庚午，帝大渐。癸酉，帝崩于紫
檀殿，在位三十五年，寿八十。亲王诸大臣发使告哀
于皇孙。乙亥，灵驾发引，葬起辇谷，从诸帝陵。夏四月，
皇孙至上都。甲午，即皇帝位。丙午，中书右丞相完泽
及文武百官议上尊谥。壬寅，始为坛于都城南七里。
甲辰，遣司徒兀都带、平章政事不忽木、左丞张九思
率百官请谥于南郊。五月戊午，遣摄太尉臣兀都带
奉册上尊谥曰圣德神功文武皇帝，庙号世祖，国语
尊称曰“薛禅皇帝。”是日，完泽等议“同上先皇后弘吉
剌氏尊谥曰‘昭睿顺圣皇后。世祖度量弘广，知人善
任使，信用儒术，用能以夏变夷，立经陈纪，所以为一
代之制者，规模宏远矣。